Diari Oficial de la Generalitat Valenciana


Sumari del DOGV 7445, del 19-01-2015 (2015/265)

RESOLUCIÓ de 13 de gener de 2015, de la Conselleria d'Educació, Cultura i Esport, per la qual es minoren determinades subvencions destinades a les escoles de música dependents de corporacions locals o d'entitats privades sense ànim de lucre de la Comunitat Valenciana per a l'exercici 2014, adjudicades per Resolució de 10 d'octubre de 2014, de la Conselleria d'Educació, Cultura i Esport.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7445

Data del DOGV
:   19-01-2015

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2015/265


Data del document
:   13-01-2015

Organisme emissor
:   Conselleria d'Educació, Cultura i Esport

Tipus de document
:   Resolució

Correcció d'errades

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * ajuda pública

RESOLUCIÓ de 13 de gener de 2015, de la Conselleria d'Educació, Cultura i Esport, per la qual es minoren determinades subvencions destinades a les escoles de música dependents de corporacions locals o d'entitats privades sense ànim de lucre de la Comunitat Valenciana per a l'exercici 2014, adjudicades per Resolució de 10 d'octubre de 2014, de la Conselleria d'Educació, Cultura i Esport. [2015/265]  
Per Orde 1/2014, de 24 de gener, de la Conselleria de Governació i Justícia, es van convocar i es van aprovar les bases reguladores de les subvencions per a les escoles de música dependents de corporacions locals o d'entitats privades sense ànim de lucre de la Comunitat Valenciana per a l'exercici 2014 (DOCV 7206, 04.02.2014).  
Per Resolució de 10 d'octubre de 2014, de la Conselleria d'Educació, Cultura i Esport, es van adjudicar subvencions per a les escoles de música dependents de corporacions locals o d'entitats privades sense ànim de lucre de la Comunitat Valenciana per a l'exercici 2014 (DOCV 7380, 14.10.2014).  
Finalitzat el període i el procés de les justificacions a les subvencions establides en l'apartat onze de l'annex de l'Orde 1/2014, de 24 de gener, de la Conselleria de Governació i Justícia, i la Resolució de 8 de setembre de 2014, de la consellera d'Educació, Cultura i Esport, per la qual s'amplia el termini per a resoldre i notificar la resolució de la convocatòria i s'acorda l'ampliació del termini de justificació d'estes, es procedix a la minoració de la subvenció concedida pels motius indicats en esta resolució.  
De conformitat amb el que establix el Decret 9/2014, de 12 de juny, del president de la Generalitat, pel qual es determinen les conselleries en què s'organitza l'Administració de la Generalitat, i el Decret 140/2014, de 5 de setembre, del Consell, pel qual s'aprova el Reglament Orgànic i Funcional de la Conselleria d'Educació, Cultura i Esport, resolc:  
  
  
Primer  
Minorar l'adjudicació de la subvenció a les entitats detallades en l'annex d'esta resolució, en la quantitat que es determina i pel motiu que s'indica.  
  
Segon  
Esta resolució produirà efectes l'endemà de ser publicada en el Diari Oficial de la Comunitat Valenciana.  
  
De conformitat amb el que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei reguladora de la jurisdicció contenciosa administrativa, contra el present acte, que posa fi a la via administrativa, es podrà interposar recurs potestatiu de reposició davant de la consellera d'Educació, Cultura i Esport en el termini d'un mes a comptar de l'endemà de la notificació, o directament un recurs contenciós administratiu davant de l'òrgan jurisdiccional competent, en el termini de dos mesos a comptar de l'endemà de la notificació d'esta resolució, sense prejuí que s'utilitze qualsevol altra via de recurs que es considere oportuna.  
  
València, 13 de gener de 2015.- La consellera d'Educació, Cultura i Esport: María José Catalá Verdet.